**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

 Rīga, Brīvības iela 55, 506.telpa, plkst.11:00

Rīgā, 2017. gada 13.aprīlī Nr.6

Sēdi vada: Gints Miķelsons – Latvijas Būvniecības padomes priekšsēdētājs

Sēdē piedalās: Kaspars Bondars; Zigmārs Brunavs; Pēteris Dzirkals; Baiba Fromane; Vija Gēme; Normunds Grinbergs; Jānis Rāzna; Elīna Rožulapa; Mārtiņš Straume; Edmunds Valantis; Roberts Vecums –Veco, Oskars Zivtiņš, aizvieto: Margarita Gorškova (LPS); Dainis Ģēģeris (LSGUTIS); Olga Geitus-Eitvina (EM).

Uzaicinātie: Renārs Špade - Būvniecības valsts kontroles birojs (BVKB);

|  |  |
| --- | --- |
| Uldis JansonsIļja ZapoļskihsĒriks EglītisIlze BeināreAigars Paegle | * BVKB, Metodiskās vadības un informācijas pārvaldības departamenta direktors;
* BVKB, Būvniecības informācijas sistēmu nodaļas vadītājs;
* BVKB, projekta vadītājs;
* Ekonomikas ministrija;
* Latvijas Būvuzņēmēju partnerība;
 |
| Angelika Bondare | - Latvijas hidromelioratīvo būvju asociācija; |

Sēdē nepiedalās: Andris Božē; Leonīds Jākobsons; Līga Gaile; Ināra Laube; Juris Mellēns; Annija Novikova; Jurijs Strods.

Protokolē: Inese Rostoka - EM Būvniecības politikas departamenta vecākā eksperte.

Darba kārtība:

1. Būvniecības vidēja termiņa stratēģijas 2017.-2024.gadam.
2. Ekonomikas ministrijas informācija par paveikto un turpmākajiem plāniem *Būvniecības likuma* grozījumu un citu normatīvā regulējuma izmaiņu izstrādāšanā.
3. Par būvkomersantu klasifikācijas sistēmas statusu un pirmreizējo klasifikācijas uzsākšanu no 2017. gada 1. maija.
4. Par darba grupas “Būvspeciālistu nākotnes izglītība un kvalifikācijas” turpmākajiem darba plāniem.
5. Nozares ētikas kodekss.
6. Citi jautājumi:

6.1. par konkursu uz Būvniecības valsts kontroles biroja direktora vietu un esošo situāciju birojā;

6.2. nākamās sēdes laiks un darba kārtība.

Sēdi sāk 11:05

**1.§**

**Būvniecības vidēja termiņa stratēģija 2017.-2024.gadam**

--------------------------------------------------------------------------------------------------

**Ziņo:** G.Miķelsons

Prezentē (prezentācija pielikumā) precizēto Būvniecības vidēja termiņa stratēģiju 2017.-2024.gadam (turpmāk – stratēģija). Dokumentā ir noteiktas prioritātes, kas ļaus nozarei attīstīties strukturētāk, izvirzot mērķus, kas nozarei jāsasniedz pēc septiņiem gadiem. Būtiski ir nodrošināt sasniegto rezultātu mērīšanu un uzlabot akadēmiskās izglītības atbilstību nozares vajadzībām.

Stratēģijā:

* ir definēta nozares attīstības vīzija, mērķi, uzdevumi,
* sabalansētas nozares pušu intereses, vajadzības, apkopoti priekšlikumi,
* EM un Būvniecības padomei būs veicamo darbu plāns, kuru varēs regulāri pilnveidot,
* ir noteiktas prioritātes, kuru realizācijai vajadzēs finansējumu.

Realizējot stratēģiskās aktivitātes būvniecības nozare attīstīsies.

Stratēģijas virsmērķis ir veicināt Latvijas būvniecības nozares konkurētspēju un ilgtspēju, vienlaicīgi nodrošinot sabiedrībai kvalitatīvas un drošas būves.

Lai to īstenotu ir jāpanāk, ka

* Nekustāmo īpašumu tirgus attīstās,
* Būvniecības profesionālo pakalpojumu sniedzēji, izmantojot jaunās tehnoloģijas un zināšanas, nodrošina drošus un efektīvus būvniecības risinājumus pasūtītājiem,
* Pakalpojumi un produkti ir orientēti uz rezultātiem un augstu kvalitāti,
* Kopējais nozares dalībnieku un sabiedrības apmierinātības līmenis ir uzlabojies,
* Būvizglītības un sertificēšanas sistēma ir pielāgota tirgus nākotnes vajadzībām, un tā nodrošina augstas kvalifikācijas speciālistus,
* Būvprocesi ir efektīvi, digitāli un kvalitatīvi, tie tiek sistemātiski mērīti.

Sasniedzamie rezultāti:

* Būvniecības nozares **apgrozījums pieaug**: 3 miljardi EUR gadā
* **Produktivitāte aug**: >50k Eur gadā / 1 nodarbinātais (LV starp Top 10 ES)
* Vienota **kvalitātes** sistēma, nozares dalībnieki Apmierinātie > Neapmierinātie
* **Gudri būvspeciālisti**: nozares dalībnieku apmierinātības līmenis, pieaudzis vidējā un augstākā līmeņa kvalificēto un sertificēto skaits
* **Efektīvi būvprocesi**: mazāka birokrātija, 2x ātrāki termiņi, digitalizēti risinājumi

Atbildība par izpildi tiek dalīta starp Ekonomikas ministriju (EM) un Latvijas Būvniecības padomi (LBP). Stratēģija ir EM un LBP rīcības dokuments, to neplāno virzīt izskatīšanai Ministru kabinetā.

Atsevišķi ir izdalīts esošās situācijas analīzes dokuments.

Pēc stratēģijas apstiprināšanas, jāstrādā pie komunikācijas jautājumiem, lai par šo dokumentu zinātu nozares spēlētāji valsts un pašvaldības institūcijas.

LBP reizi ceturksnī seko līdzi dokumenta izpildei un reizi gadā veic korekcijas šajā dokumentā.

Padomes locekļi izsaka redakcionālus priekšlikumus par sagatavoto stratēģijas projektu.

**E.Rožulapa** izsaka priekšlikumu, ka vajadzētu stratēģiju virzīt caur Ministru kabinetu un apstiprināt kā valsts līmeņa dokumentu.

**O.Geitus-Eitvina** atbalsts stratēģijas apstiprināšanu padomē un uzskata ka stratēģijā tādā formātā, kā tā sagatavota nav iesniedzama Ministru kabinetā. Uz Ministru kabinetu var virzīt konkrētus jautājumus.

**V.Gēme** atbalsta dokumenta apstiprināšanu, bet vērš uzmanību uz EM lomu procesā. Stratēģija ir atbalsts no padomes ministrijai un EM juridiski korekti jāpārdomā nākamos soļus atbilstoši normatīvajā regulējumā noteiktajām prasībām.

Balsojums par Stratēģijas apstiprināšanu:

Piedalās 15 balsstiesīgi padomes locekļi.

Balsojums “Par” – 15 , **Stratēģija atbalstīta vienbalsīgi**

**Nolemj:** Atbalstīt Būvniecības vidēja termiņa stratēģiju 2017.-2024.gadam.

**2.§**

**Informācija par paveikto un turpmākajiem plāniem *Būvniecības likuma* grozījumu un citu normatīvā regulējuma izmaiņu izstrādāšanā**

--------------------------------------------------------------------------------------------------

|  |
| --- |
| **Ziņo:** O.Geitus-Eitvina |
|  |
| Darba grupā esam vienojušies par steidzamiem grozījumiem par četriem galvenajiem blokiem:1. **Vienkāršojam būvprojekta izmaiņas - saskaņošanas procesu** ar mērķi veicināt ESF apgūšanu

2. **par tehniskām prasībām un atkāpēm**, kādas atkāpes ir pieļaujamas un saskaņojot ar ko tās ir pieļaujamas, tās pieļaujamas tikai caur būvniecības dokumentāciju; 3. **par atsevišķās definīcijās**, definīciju pārskatīšana (inženiertīkliem - ieguldīšana)4. tiek noņemts Pārejas noteikumos **ierobežojums būvspeciālistiem pēc 2021. gada sniegt pakalpojumus,** kas ieguvuši būvtehniķa izglītību padomju laikā.Darba grupā tiks turpināts darbs pie pārējiem svarīgiem jautājumiem. Šos grozījumus varētu izstrādāt pusgada laikā un virzīt caur MK parastajā kārtībāSaeimā iesniegtos ātros grozījumus *Būvniecības likumā* EM ir izsūtījusi visiem padomes locekļiem. Pēc tam, kad būs panākta vienošanās ar oponentiem, tie vēlreiz tiks iesniegti Saeimas, Tautsaimniecības, agrārās, vides un reģionālās politikas komisijā, lai līdz Jāņiem varētu šos grozījumus pieņemt. |

**Nolemj**: Pieņemt informāciju zināšanai

**3.§**

**Par būvkomersantu klasifikācijas sistēmas statusu un pirmreizējo klasifikācijas uzsākšanu no 2017. gada 1. maija**

--------------------------------------------------------------------------------------------------

**Ziņo:** I. Zapoļskihs

BIS projektam ir projekta vadītājs Ēriks Eglītis, kurš BVKB ir atbildīgs par ERAF projekta “Būvniecības procesu un informācijas sistēmas attīstība (1.kārta)” ieviešanu.

**Ē.Eglītis** informē padomi par to, ka izveidota BIS konsultatīvā padome, zem kuras ir izveidotas vairākas darba grupas:

* Pilnvarošanas process BIS;
* Standarti elektronisko būvprojektu iesniegšanai;
* Tehniskā funkcionalitāte būvprojektu lejupielādei BIS;
* Inženierkomunikāciju turētāju darba vieta;
* Elektronisko būvprojektu saskaņošanas process;

BIS attīstībai paredzēti divi finansējuma avoti: ERAF projekta finansējums un finansējums esošās sistēmas uzturēšanai.

**G.Miķelsons** vērš uzmanību uz to, ka BVKB bez atklāta konkursa, Elektroniskajā iepirkumā sistēmā, izvēlēts sistēmas konsultants kurš izstrādās sistēmas arhitektūru un konsultēs BIS izstrādi un aicina lauzt līgumu uz izsludināt jaunu konkursu. EM uzņemties lielāku kontroli par to, kas notiek birojā.

**O.Geitus-Eitvina** iebilst, jo konsultants ir izvēlēts likumīgā ceļā un process ir noritējis atbilstoši likumdošanas prasībām, nav bažas par konsultanta spējām un kvalifikāciju. Iepirkuma izsludināšana pagarinātu visu iepirkuma procesu.

**Z.Brunavs** uzskata, ka BVKB iepirkums nav padomes kompetencē, kam nepiekrīt **B.Fromane**, jo padome ir deleģējusi savus pārstāvjus BIS konsultatīvajā padomē, kas konsultēs BIS izstrādi.

Padome ierosina tikties ar izvēlēto pretendentu, uzaicinot to uz padomes sēdi.

**Būvkomersantu klasifikācija BIS** (prezentācija pielikumā)

Ir iepirkta BIS papildus funkcionalitātes izstrāde, lai nodrošinātu būvuzņēmumu klasificēšanu atbilstoši Ministru kabineta 2016.gada 12.aprīļa noteikumiem Nr.211"Būvkomersantu klasifikācijas noteikumi", ko realizēs SIA “Tieto Latvia”. Funkcionalitātei jābūt izstrādātai līdz šā gada 1.maijam.

Ir izveidotas saskarnes, kas labi strādā, ar **BIS reģistriem** un **Uzņēmumu reģistra** datu bāzēm.

No jauna ir izveidota **saskartne ar Valsts ieņēmuma dienestu**:

1. **Gada pārskati un vidējā alga par pēdējiem 3 gadiem** ( pašlaik–«manuāli» importē BIS-ā(xls), WEB serviss no VID puses būs izstrādāts no 2018.gada).
2. **Nodokļu parādi** (WEB serviss – no VID puses būs izstrādāts rudenī).

Saskarnes realizācija ar **Iekšlietu ministrijas Informācijas centra Sodu reģistru** kavējas – nav pabeigti darbi no Iekšlietu ministrijas puses un nebūs pabeigta līdz 1.maijam.

Uz 1.maiju tiks uzsākta vispārīga klasifikācija bez datiem no sodu reģistra, pirmie tiks klasificēti uzņēmumi, kam iesniegti finanšu dati par 2016.gadu, vēlāk tiks klasificēti arī pārējie. Pirmie lēmumi, par kvalifikācijas klases piešķiršanu, tiks pieņemti līdz šā gada 11. maijam. Kad būs gatava saskarne ar Sodu reģistru, tiks izdarīti grozījumi klasifikācijā.

 Katrs būvkomersants varēs autorizēties portālā un redzēt, kāda klasifikācijas klase tam piešķirta.

Padome uzskata, ka klasificējot uzņēmumus var rasties kļūdas un publicējot klasifikācijas sarakstus, bez iespējas uzņēmumam apstrīdēt neprecīzus datus, tas var būt uzņēmuma reputācijas jautājums.

**O.Geitus-Eitvina** piekrīt padomei, lai ar noteikumi neparedz, katram būvkomersantam iepriekš nosūtīt paziņojums par klasi, pirms publicēšanas BIS.

Lai piesaistītu klasifikāciju publiskajam iepirkumam, ministrija izstrādās Ministru kabineta noteikumus ar metodoloģiju, kā šīs klases piemērojams vērtējot uzņēmuma atbilstību finansiāliem, saimnieciskiem kritērijiem, kvalifikācijas un reģistrācijas kritērijiem. Sistēma tiks attiecināta uz publiskajiem iepirkumiem tikai 2019.gadā, jo tad nāks papildus dati par pieredzi. Noteikumu izstrādei tiks veidota darba grupa.

**Nolemj:** 1. Pieņemt informāciju zināšanai.

1. Uz nākamo sēdi uzaicināt BVKB Elektroniskajā iepirkumu sistēmā iepirkto BIS attīstības konsultantu, lai iepazītos ar konsultanta BIS attīstības vīziju un uzdotu padomes locekļus interesējošos jautājumus.

**4.§**

**Par darba grupas “Būvspeciālistu nākotnes izglītība un kvalifikācijas” turpmākajiem darba plāniem**

--------------------------------------------------------------------------------------------------

**Ziņo:** N.Grinbergs

Pēc Lieldienām būs Būvniecības nedēļā 2017, viena no šīs nedēļas dienām, 21.aprīlī būs Tehniskās izglītības diena. Diena plānota 2 daļās:

1.daļā - par augstāko izglītību;

2 daļā - par profesionālo izglītību.

Aicina darba grupas locekļu piedalīties Tehniskās izglītības dienā. Dienas pasākumos piedalīsies izglītības iestāžu un Izglītības ministrijas pārstāvji, būs prezentācijas un diskusijas. Mērķis vienoties par uzdevumiem kas jāveic, lai būvniecības nozares augstāko un profesionālo izglītību pilnveidotu atbilstoši prasībām.

Pasākumā apkopotie uzdevumi varētu kalpot par pamatu darba grupas darbam.

**Nolemj:** Pieņemt informāciju zināšanai.

**5.§**

**Nozares ētikas kodekss**

--------------------------------------------------------------------------------------------------

**Ziņo:** B.Fromane

`

Pagājušā gadā parakstītajā Memorandā, viens no punktiem bija nozares ētikas kodeksa izstrādāšana.

Latvijas Būvuzņēmēju partnerība (turpmāk – partnerība) izstrādājuši apspriešanai Latvijas Būvniecības padomē visas nozares ētikas kodeksa projektu, kas būtu saistošs visiem nozarē strādājošajiem. Saistošs gan fiziskajām, gan juridiskajām personām, neatkarīgi no tā vai tās ir biedri kādā no profesionālajām organizācijām. Izstrādātais ētikas kodekss neatceļ tos kodeksus, kas ir katrai organizācijai.

Ētikas kodeksa izstrādāšanā iesaistīts Latvijas Universitātes ētikas profesors D.Bērziņa kungs.

Latvijas būvniecības nozares ētikas kodeksa projekts*, balstīts morālo vērtību pamatprincipos, ko tā parakstītāji apņemas ievērot un veicināt savā ikdienas darbībā, tādējādi pilnveidojot būvniecības vidi un praksi Latvijā. Latvijas būvniecības nozares pārstāvju pamatvērtības ir: godprātība, atbildība, kompetence, atklātība, cieņa un lojalitāte. Minētie ētikas principi tiek ievēroti attiecībās ar valsti, pasūtītāju, sadarbības partneriem, citiem būvniecības nozares pārstāvjiem un sabiedrību*.

Nozarē ir ļoti daudz organizācijas un daudzi nav nevienā organizācijā, ja padome apstiprinātu kodeksu, tas būtu saistošs visai nozarei.

Ētikas kodeksā noteikto ētikas pamatprincipu iespējamos pārkāpumus izskata Ētikas komisija. Ētikas komisija sastāv no 5 locekļiem, kurus pēc Rīgas Tehniskās universitātes, Latvijas Universitātes un Latvijas Būvniecības padomes locekļu rekomendācijas Latvijas Būvniecības padomes padome ievēl uz 3 gadiem.

Šī komisija plānota, kā jumta organizācija, kas izskata ētikas pārkāpumu, pat ja uzņēmums nav nevienas organizācijas biedrs un lēmums tiktu novirzīts profesionālajām organizācijām izskatīšanai.

Padome atbalsts ētikas kodeksa projektu un izsaka priekšlikumus un papildinājumus.

Papildus ētikas kodeksam ir sagatavots arī Būvnieka solījums, kas būtu jādod ikvienam, kas gatavojas strādāt būvniecības nozarē.

Padomes locekļiem nav skaidrības par to, kā būvuzņēmumi un būvniecībā strādājošie pievienosies šim nozares ētikas kodeksam un izsaka vairākus priekšlikumus un vienojas līdz nākamajai sēdei padomāt par tehniskajiem risinājumiem, ētikas kodeksa ieviešanai nozarē.

**Nolemj:** 1. Atbalstīt Latvijas būvniecības nozares ētikas kodeksa projektu un Būvnieka solījumu.

 2. Latvijas Būvuzņēmēju partnerībai, ņemot vērā izteiktos priekšlikumus, sagatavot projektu apstiprināšanai nākamajā padomes sēdē.

**6.§**

**Citi jautājumi**

--------------------------------------------------------------------------------------------------

**6.1. par konkursu uz Būvniecības valsts kontroles biroja direktora vietu un esošo situāciju birojā;**

 **Ziņo:** G.Miķelsons

Padome rekomendēt ministrijai kopīgi pārrunāt BVKB vidēja termiņa stratēģiju, par biroja vadības modeli un vadītāja atlases konkursu (termiņi, kritēriji u.c.). Padome vēlas iesaistīties pretendentu atlases konkursantu izvērtēšanā.

**O.Geitus-Eitvina** piekrīt, ka ministrija padomei varētu nosūtīt informāciju par BVKB atlases konkursu. Savukārt BVKB mērķi tiks skatīti kopā ar pašvaldību kompetences un BVKB kompetences sadalījumu. Piekrīt, ka varētu izveidot darba grupu.

**Nolemj:** Aicināt ministriju izveidot darba grupu BVKB vidēja termiņa stratēģijas izstrādei.

**6.2. Nākamās Latvijas Būvniecības padomes sēdes Darba kārtība.**

**Nolemj: 1.** Nākamo Latvijas būvniecības padomes sēdi sasaukt 2017.gada 17.maijā, plkst.14:00;

 **2.** Padomes locekļiem iesniegt priekšlikumus nākamās sēdes Darba kārtībai.

Sēdi slēdz 13:15

Padomes priekšsēdētājs G.Miķelsons

Protokolēja I.Rostoka